ไฟแนนซ์ทูเดย์
&#8220;ไม่มีคำว่าเป็นที่หนึ่งหากยังต้องพึ่งพา ไม่มีคำว่าดีกว่าหากว่าเราไม่ตั้งใจ&#8221;
2 เม.ย. 2555

“ไม่มีคำว่าเป็นที่หนึ่งหากยังต้องพึ่งพา ไม่มีคำว่าดีกว่าหากว่าเราไม่ตั้งใจ”
...บทบาทของ ดร.วีรพงษ์ รามางกูร ประธานคณะกรรมการยุทธศาสตร์เพื่อการฟื้นฟูและสร้างอนาคตประเทศ (กยอ.) ขณะนี้กำลังเลือนรางเต็มที เจ้าตัวบอกว่าภารกิจที่ตั้งไว้สำเร็จในทุกรูปแบบแล้วก็ต้องถอยมาให้ฝ่ายบริหารคือรัฐบาลเป็นคนเล่น ส่วนตัวเองถอยมาดูวงนอก 
สำหรับกองทุนภัยพิบัตินั้น ดร.โกร่ง เคยถามกิตติรัตน์ว่า ถ้ามีเงินต้องแบ่งมาให้หากคณะกรรมการกองทุนฯ เห็นว่าเงินกองทุนภัยพิบัติที่มีวงเงินเบื้องต้น 5 หมื่นล้านบาทนั้น ไม่เพียงพอ โดยสามารถขอจัดสรรจากเงินกู้ 3.5 แสนล้านบาทที่มีอยู่ได้
...บทบาทที่โดดเด่นของ โชติศักดิ์ อาสภวิริยะ อดีตเอ็มดีเอสเอ็มอีแบงก์ และอดีตเอ็มดีบริษัท ท่าอากาศยานไทย ถูกใจ “ทนุศักดิ์ เล็กอุทัย” รมช.คลัง ผู้มั่นใจว่าตัวเองติดอันดับโลกในฐานะที่เป็นรัฐมนตรีผู้มีเงินฝากในบัญชีน้อยที่สุดในโลกมั่กๆ ขนาดให้นั่งหัวโต๊ะในการจัดทำนโยบายแถมตั้งให้เป็นที่ปรึกษาส่วนตั๊ว ส่วนตัว ในการกำหนดนโยบายการคลัง
...ยืนยันมาจาก รังสรรค์ ศรีวรศาสตร์ อธิบดีกรมบัญชีกลางว่า การเปิดให้ผู้ป่วยฉุกเฉินสามารถเข้ารับบริการโรงพยาบาลทุกแห่งในพื้นที่ใกล้เคียง ซึ่งจะเริ่ม 1 เม.ย.นี้นั้น บรรดาโรงพยาบาลของรัฐและเอกชนที่เข้าร่วมโครงการทุกแห่งจะได้รับเงินค่ารักษาพยาบาลภายใน 2 เดือนตามใบเสร็จที่มีการส่งมาให้สำนักงานหลักประกันสุขภาพแห่งชาติ หน่วยงานเบิกจ่ายกลางหรือเคลียริงเฮาส์แน่นอน ไม่ต้องห่วง ได้แน่แต่ หกสิวัน 555